
melléklet a 20/2026. (III.26.) határozathoz

MEGÁLLAPODÁS
Meseház Óvoda-Bölcsőde működtetéséről 
és az óvodai étkeztetési feladatok ellátásáról
mely létrejött egyrészről a Móri Többcélú Kistérségi Társulás - székhely: 8060 Mór, Szent István tér 6. sz., törzskönyvi azonosító szám: 592127, adószám: 15592121-1-07, KSH statisztikai számjel: 15592121-8411-327-07, képviseli: Fenyves Péter Társulási Tanács elnöke – a továbbiakban: Társulás -,

másrészről Söréd Község Önkormányzata- székhely: 8072 Söréd, Rákóczi Ferenc utca 59., törzskönyvi azonosító szám: 364548, adószám: 15364548-2-07, KSH statisztikai számjel: 15364548-8411-321-07, képviseli: Végh Rudolf polgármester - a továbbiakban: Önkormányzat – a továbbiakban együttesen: Szerződő felek - között az alulírott napon és helyen a következő feltételekkel:

1. 
Bevezető rendelkezés:
1.1. 
A Móri Többcélú Kistérségi Társulás Társulási Megállapodása IV/4.1. pontja szerint 2007. augusztus 31-i kezdő hatállyal a Társulás köznevelési intézmény fenntartása útján biztosítja az önkormányzatok közigazgatási területére nézve az óvodai nevelési feladat ellátását.
1.2.
A Társulás a közös feladatellátást a Meseház Óvoda – Bölcsőde – a továbbiakban: Intézmény – fenntartásával biztosítja, melynek Sörédi Tagóvodája – a továbbiakban: Tagóvoda – látja el 2019. augusztus 31. napjától Söréd Község Önkormányzata közigazgatási területén az óvodáskorú gyermekek óvodai nevelési feladatait. 

1.3.
Szerződő felek megállapodnak, hogy jelen megállapodásban rögzítik a Társulás és az Önkormányzat óvodai ellátással s az óvodai étkeztetéssel kapcsolatos feladatainak, jogainak és kötelezettségeinek részletes meghatározását.

2. 
Szakmai működtetés:
2.1.
 Szerződő felek megállapodnak, hogy az Intézmény szakmai működtetését a fenntartó Társulás látja el. 

2.2. 
A szakmai működtetés feladatkörébe tartozik az alábbi feladatok ellátása és azok költségeinek viselése:

2.2.1.
gyógyszeres láda felszerelése,

2.2.2
irodaszer, nyomtatványok körében: a szakmai feladatokhoz szükséges nyomtatványok, fénymásoló papír, tollak, ceruzák, nyomtatókhoz festék stb. biztosítása,

2.2.3.
szakmai folyóiratok, szakkönyvek a könyvtárba,

2.2.4.
foglalkozásokra vásárolt szakmai anyagok, eszközök (pedagógiai program, kötelező eszközjegyzék alapján) biztosítása,

2.2.5.
kisértékű tárgyi eszközök körében: a szakmai eszközök biztosítása,

2.2.6.
munkaruha, védőruha biztosítása a pedagógusok és a pedagógus munkát segítők részére,

2.2.7.
vonalas telefon biztosítása,
2.2.8.
a pedagógiai programban szereplő kirándulások szervezése,

2.2.9.
a karbantartás körében: a szakmai eszközök karbantartása (számítógépek, nyomtatók, fénymásolók),

2.2.10.
a szakmai szervezet tagdíjainak megfizetése,

2.2.11.
a pedagógusok szakmai előadásainak biztosítása,
2.2.12.
a szakmai munkához kapcsolódó levelek postai költségeinek viselése,

2.2.13.
SNI gyerekekkel kapcsolatos költségek viselése,

2.2.14.
az ellátottak juttatása körében: a gyermekeknek mesekönyv biztosítása,

2.2.15. az egyéb kommunikáció körében: a szakmai programok biztosítása és a rendszergazda alkalmazása.

2.3. 
A Társulás jogosult szakmai pályázatok benyújtására az Önkormányzattal történő egyeztetést követően.

3. 
Ingatlan üzemeltetés, karbantartás, felújítás:
3.1.
Szerződő felek megállapodnak, hogy az Önkormányzat biztosítja 2019. augusztus 31. napjától kezdődő hatállyal a közigazgatási területén lévő Tagóvoda elhelyezését biztosító, tulajdonát képező ingatlan üzemeltetését, karbantartását és felújítását.

3.2. 
Az Önkormányzat viseli a 3.1. pontban megjelölt időponttól kezdődően a Tagóvoda elhelyezését biztosító ingatlan közüzemi díjait, a felújítás, beruházás, karbantartás, épületbiztosítás költségét azzal, hogy 2026. január 1. napjától az „091110 Óvodai nevelés, ellátás szakmai feladatai”, a „091120 Sajátos nevelési igényű gyermekek óvodai nevelésének, ellátásának szakmai feladatai” a „091130 Nemzetiségi óvodai nevelés, ellátás szakmai feladatai” és az „091140 Óvodai nevelés, ellátás működtetési feladatai” kormányzati funkción megjelenő dologi kiadások – kivéve az épületbiztosítás költségeit -  költségeit az Önkormányzat a Meseház Óvoda-Bölcsőde részére jogosult továbbszámlázni. Amennyiben e pontban megjelölt kormányzati funkciószám és/vagy elnevezés módosul, azonban az új funkciószám és/vagy név egyértelműen megfeleltethető a korábbinak, jelen megállapodás módosítása nem szükséges.
3.3. 
Az Önkormányzat jogosult a nem szakmai körbe tartozó, a Tagóvoda elhelyezését biztosító ingatlan fenntartásával, karbantartásával, üzemeltetésével, felújításával kapcsolatos pályázatok benyújtására. Amennyiben a pályázati kiírás nem teszi lehetővé a pályázat Önkormányzat által történő benyújtását, úgy a Társulás jogosult a pályázat benyújtására az Önkormányzattal történő egyeztetést követően.
4. 
Óvodai étkeztetés feladat ellátása:
4.1. 
Az Önkormányzat biztosítja a közigazgatási területén lévő Tagóvodában a gyermekek védelméről és a gyámügyi igazgatásról szóló 1997. évi XXXI. törvényben meghatározott óvodai étkeztetési feladatok teljes körű ellátását.

4.2.
A 4.1. pontban foglaltakkal kapcsolatban az Önkormányzat köteles gondoskodni különösen az alábbi eszközök biztosításáról:

4.2.1.
irodaszer, nyomtatványok körében: a 2.2.2. pontban foglaltak körébe nem tartozó egyéb nyomtatványok, papírok (számlatömb, étkezéshez kapcsolódó leporelló és nyomtató festék stb.),

4.2.2.
az egyéb kommunikáció körében: étkezés számlázó program,

4.2.3.
kisértékű tárgyi eszközök körében: számlázó programhoz nyomtató, 

4.2.4.
a karbantartás körében: az étkezéssel kapcsolatos eszközök karbantartása.

5. 
Normatíva:
5.1. 
A Társulás gondoskodik az óvoda fenntartásához kapcsolódó állami költségvetési normatíva igénybevételéről 2019. augusztus 31. napjától és az azzal való elszámolásról.
5.2. 
Az Önkormányzat gondoskodik az óvodai intézményi gyermekétkeztetési állami költségvetési normatíva igénybevételéről és azzal való elszámolásról.

6. 
Bevételek:
6.1. 
A Tagóvoda elhelyezését biztosító ingatlan bérbeadásának joga és az abból származó bevétel 2019. augusztus 31. napjától az Önkormányzatot illeti meg. 

6.2. 
Az óvodai étkezés térítési díjaiból származó bevétel az Önkormányzatot illeti meg. 

7. 
Bérek, béren kívüli juttatások és ehhez kapcsolódó költségek:
7.1. 
Az óvodai nevelési szakmai feladatok körében alkalmazottak (pedagógus, dajka, pedagógiai asszisztens, óvodatitkár) bérét, béren kívüli juttatását, költségtérítését, továbbá a munkavédelem, foglalkozás egészségügy, tüdőszűrés költségeit 2019. augusztus 31. napjától a Társulás viseli oly módon, hogy a 0,5 álláshelyen foglalkoztatott pedagógiai asszisztens teljes foglalkoztatási költségeit Söréd Község Önkormányzata köteles viselni, ezen költségek megtérítésére az Önkormányzat a többletköltségek körében köteles mindaddig, amíg az álláshely a hozzájárulásával megszüntetésre nem kerül.
7.2.  
A 3-4. pontban foglalt feladatellátáshoz kapcsolódóan esetlegesen felmerülő bérek, béren kívüli juttatások, költségtérítések, továbbá a munkavédelem, foglalkozás egészségügy, tüdőszűrés költségeit 2019. augusztus 31. napjától az Önkormányzat viseli – a 3.2. pontban körülírt kivételekkel.

8. 
Szerződő Felek megállapodnak abban, hogy jelen megállapodás aláírásával egyidejűleg a köztük a 2019. június 11. napján létrejött, Söréd Község Önkormányzata Képviselő-testülete 79/2019. (V.30.) határozatával jóváhagyott, valamint a Móri Többcélú Kistérségi Társulás Társulási Tanácsának 21/2019. (V.30.) határozatával jóváhagyott megállapodás hatályát veszti.
9.  A jelen Megállapodást Söréd Község Önkormányzata Képviselő-testülete ..../2026. (.....) határozatával, a Móri Többcélú Kistársági Társulás Társulási Tanácsa ..../2026.  (.....) határozatával hagyta jóvá. 
Jelen Megállapodást a felek, mint akaratukkal mindenben megegyezőt, a szükséges felhatalmazó határozatok birtokában jóváhagyólag aláírták.

Mór, 2026.  


/: Fenyves Péter :/
 /: Végh Rudolf :/

